**Adatkezelési tájékoztató hallgatók részére**

A **Debreceni Egyetem Hallgatói Adminisztrációs Központja (HAK), mint Adatkezelő** kiemelt figyelmet fordít a személyes adatok védelmére és mindenkor ügyel a tisztességes és átlátható adatkezelés biztosítására, melynek alapvető követelménye az adatok kezelésére vonatkozó megfelelő tájékoztatás nyújtása.

Az adatkezelési tájékoztató információt nyújt az Adatkezelő szolgáltatásának nyújtása során történő adatkezeléséről: a kezelt adatok megismerésének forrásairól, köréről, az adatkezelés jogalapjáról, céljáról és időtartamáról, a személyes adatokkal kapcsolatos jogokról és az azok közötti választási lehetőségekről, illetve tartalmazza azokat az elérhetőségeket is, amelyeken választ kaphat a személyes adatok kezelésével érintett az Adatkezelő adatvédelmi folyamataival kapcsolatos kérdéseire.

A **Debreceni Egyetem Hallgatói Adminisztrációs Központja, mint Adatkezelő** a vonatkozó, személyes adatok védelmét meghatározó jogszabályi rendelkezésekkel, így különösen a GDPR-ral összhangban az alábbi tájékoztatást nyújtja.

**1. Az adatkezelő megnevezése és elérhetőségei**

|  |  |
| --- | --- |
| **Adatkezelő** | **Hallgatói Adminisztrációs Központ** |
| **Adakezelés helye** | **Hallgatói Adminisztrációs Központ** |
| **Adatkezelő képviselője** | Pilishegyi Péter igazgató |
| **Székhely** | 4032 Debrecen, Egyetem tér 1. |
| **E-mail cím** | hak@unideb.hu  |
| **Telefonszám** | 52/512-900/73971 |
| **Honlap** | <http://hak.unideb.hu>  |

**2. Adatkezelésre vonatkozó jogszabályok**

A **Debreceni Egyetem Hallgatói Adminisztrációs Központja, mint Adatkezelő** adatkezelésére az alábbi jogszabályi rendelkezések vonatkoznak:

- A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és a Tanács 2016. április 27-i (EU) 2016/679 rendelet (a továbbiakban: GDPR),

- Az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.),

- A nemzeti felsőoktatásról szóló 2011. évi CCIV. törvény (a továbbiakban Nftv.),

- A nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendelet,

- A felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet,

- 1/2012. (I.20.) Korm.rendelet a hallgatói hitelrendszerről,

- 362/2011. (XII.30.) Korm.rendelet az oktatási igazolványokról,

- 1995. évi LXVI. törvény a köziratokról, a közlevéltárakról és a magánlevéltári anyag védelméről,

- A Debreceni Egyetem Szenátusa által jóváhagyott Hallgatói Térítési és Juttatási Szabályzata

- A Debreceni Egyetem Tanulmányi és Vizsgaszabályzata

- Egyéb, a hallgatókra vonatkozó, aktuális egyetemi szabályzatok – lásd:
 <https://unideb.hu/hu/szabalyzatok>

**3.1. Az egyetemre történő beiratkozással kapcsolatos adatkezelés**

3.1.1. Adatkezelés célja: Hallgatói jogviszony létesítése

3.1.2. Kezelt adatok köre: Jelentkező családi és utóneve, neme, születési családi és utóneve, anyja születési családi és utóneve, születési helye, ideje, állampolgársága, nemzetisége, személyi azonosító igazolvány száma, adóazonosító száma, Neptun-kódja, oktatási azonosító száma, taj száma, bankszámlaszáma, lakóhelye, tartózkodási helye, értesítési címe, telefonszáma, email címe, érettségi bizonyítvány adatai, középiskola/gimnázium adatai, főiskola/egyetem adatai, nyelvvizsga bizonyítvány adatai, nem magyar állampolgár esetén a Magyarország területén való tartózkodás jogcíme és tartózkodásra jogosító okirat- külön törvény szerint a szabad mozgás és tartózkodás jogával rendelkező személyek esetén a tartózkodási jogot igazoló okmány megnevezése, száma.

3.1.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c) pontja szerint.

3.1.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

3.1.5. Adattovábbítás: Jogszabályban meghatározott esetekben belföldi adattovábbítás valósul meg az Oktatási Hivatal (OH) részére

3.1.6. Hozzáféréssel rendelkezők köre: Beiratkozási lap kitöltése után megküldésre kerül a HAK-nak, valamint a Neptunban rögzítésre kerül. Az ETIK a FIR-be továbbítja az adatokat.

A HAK a félév lezárását követően az Egyetemi Levéltárban helyezi el a papíros dokumentumokat, külön szabályzatban rögzített hozzáféréssel.

**3.2. Beiratkozási lapok, valamint mellékleteinek (nyelvvizsga bizonyítvány másolatának, érettségi bizonyítvány másolatának, Hallgatói képzési szerződésnek) tárolásával kapcsolatos adatkezelés**

3.2.1. Adatkezelés célja: esetlegesen a hallgató adataiban bekövetkezett változások miatt az adatok pontosítása, állami ösztöndíj nyilatkozat kitöltése, Hallgatói képzési szerződés aláírása.

3.2.2. Kezelt adatok köre: Neptun kód, név, személyes adatok, képzés adatok, előképzettség

adatok, nyelvvizsga adatok

3.2.3. Adatkezelés jogalapja: jogos érdek a GDPR 6. cikk (1) bekezdés f) pontja alapján

3.2.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

**3.3. Hallgatói kérelmek kezelésével összefüggő adatkezelés**

3.3.1. Adatkezelés célja: Az illetékes kari bizottság számára hallgatóról tanulmányi adatszolgáltatás, döntés támogatása, és végrehajtása.

3.3.2. Kezelt adatok köre: Név, Neptun kód, születési adatok, lakcím, email, telefonszám, tanulmányi, ösztöndíj, térítési díj adatok

3.3.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c) pontja alapján.

3.3.4. Adatkezelés időtartama: hallgatói jogviszony végéig

**3.4. Központi Irattárban/Levéltárban tárolandó iratanyagokból adatok visszakeresé-sével összefüggő adatkezelés**

3.4.1. Adatkezelés célja: cél: archivált és elektronikus adategyeztetéssel kapcsolatos pontosítás, hibajavítás, hiányzó adatok pótlása a Neptunban

3.4.2. Kezelt adatok köre: Neptunban szereplő adatok

3.4.3. Adatkezelés jogalapja: jogi kötelezettség teljesítése GDPR 6. cikk (1) bekezdés c)

pontja alapján

3.4.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

3.4.5. Adattovábbítás: Beiratkozott, végzett és törölt státuszú hallgatók anyagának átadása a HAK részére, melyet a HAK félévente továbbít a Központi Irattárba/Levéltárba.

**3.5. Hallgatói átjelentkezéssel kapcsolatos adatkezelés**

3.5.1. Adatkezelés célja: Hallgatói jogviszony létesítése másik intézményben

3.5.2. Kezelt adatok köre: Hallgató neve, szak, email címe, telefonszáma, levelezési címe, Neptun-kódja, tanulmányok igazolására szolgáló dokumentumok (jogviszony igazolás, leckekönyv, tematika), - a hallgató személyes adatai (születési helye, ideje, anyja neve)

3.5.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c) pontja alapján

3.5.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

3.5.5. Adattovábbítás: Egyetemek egymás között

**3.6. Hallgatói oktatási / diákigazolvány megrendelésével, kiadásával, félévenkénti matrica érvényesítésével összefüggő adatkezelés**

3.6.1. Adatkezelés célja: A hallgatói jogviszony érvényesítésére, igazolására vonatkozó diákigazolvány kártya és matrica kiadás, nyilvántartás.

3.6.2. Kezelt adatok köre: Név, Neptun kód, személyes, lakcím, email, telefonszám, tanulmányi adatok, diákigazolvány adatok, matrica adatok

3.6.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c)

pontja alapján

3.6.4. Adatkezelés időtartama: hallgatói jogviszony végéig

3.6.5. Adattovábbítás: Neptunban a FIR rendszeren belül az Oktatási Hivatal (OH) felé

**3.7. Hallgatói UniPass kártya kiadásával összefüggő adatkezelés**

3.7.1. Adatkezelés célja: A Debreceni Egyetem Kártyaközpontban elektronikusan igényelt, legyártott/legyártatott, hallgatói jogviszony igazolására, kedvezmények érvényesítésére alkalmas egyetemi kártya kiadása, nyilvántartás.

3.7.2. Kezelt adatok köre: Név, Neptun kód, személyes adatok, lakcím, email, telefonszám, tanulmányi státusz

3.7.3. Adatkezelés jogalapja: jogos érdek a GDPR 6. cikk (1) bekezdés f) pontja alapján

3.7.4. Adatkezelés időtartama: hallgatói jogviszony végéig

3.7.5. Adattovábbítás: Egyetemen a HAK és a Kártyaközpont között (LDAP)

*A hallgatói Unipass kártyával kapcsolatos részletes szabályok az Unipass Kártya Szabályzatban találhatóak (*[*www.unipass.hu*](http://www.unipass.hu)*)*

**3.8. Tanulmányi alapú intézményi hallgatói juttatásokkal összefüggő adatkezelés**

3.8.1. Adatkezelés célja: Ösztöndíj kifizetés

3.8.2. Kezelt adatok köre: név, Neptun-kód, születési hely, idő, anyja neve, képzés, tagozat, képzési szint, finanszírozási forma, félévi státus, pénzügyi státus, tanulmányi/ösztöndíj átlag, teljesített kreditszám, lakcím

3.8.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c) pontja alapján

3.8.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

3.8.5. Adattovábbítás: Kar/TO továbbítja az adatokat HAK-nak (megbízott szervezeti egységnek) számfejtésre, illetve az adatok a FIR rendszeren keresztül kerülnek a NAV-hoz.

**3.9. Diákhitel igénylésével, folyósításával összefüggő adatkezelés**

3.9.1. Adatkezelés célja: diákhitel-1 esetén az igénylő féléves státusának visszaigazolása; diákhitel-2 esetén az igénylő önköltségi díjának előzetes kiírása, a féléves státus visszaigazolása, az önköltségi díj kiegyenlítésére igényelt hitel bevételezésének nyilvántartása, befizetés igazolása

3.9.2. Kezelt adatok köre: név, Neptun-kód, személyes adatok, tanulmányi adatok: tagozat, képzési szint, finanszírozási forma, félévi státus, pénzügyi státus, önköltségi díj, hitelszerződés száma, elérhetőségek

3.9.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c) pontja alapján

3.9.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

3.9.5. Adattovábbítás: Kar/TO továbbítja a befizetési szabályokat, az összegek, tételek, kedvezmények, részletek adatait a HAK-nak (megbízott szervezeti egységnek) Neptunban való kiírásra, ellenőrzésre, számlázásra, ahonnan a FIR-en keresztül kerül a Diákhitel Központhoz. A jóváhagyott hitelösszeg utalását követően az egyetemi SAP nyilvántartásba és a Neptunba a hallgatóhoz is regisztrálásra kerül az összegként kiegyenlített önköltségi díj.

**3.10. Tanulmányi alapú intézményi hallgatói befizetésekkel összefüggő adatkezelés**

3.10.1. Adatkezelés célja: Önköltségi és egyéb díj kiírása, befizetés, ellenőrzés

3.10.2. Kezelt adatok köre: név, Neptun-kód, születési hely, idő, anyja neve, képzés, tagozat, képzési szint, finanszírozási forma, félévi státus, pénzügyi státus, teljesített kreditszám, többlet-kredit, elérhetőségek

3.10.3. Adatkezelés jogalapja: Jogi kötelezettség teljesítése a GDPR 6. cikk (1) bekezdés c) pontja alapján

3.10.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

3.10.5. Adattovábbítás: Kar/TO továbbítja az önköltség befizetési szabályait, az összegek, tételek, kedvezmények, részletek adatait a HAK-nak (megbízott szervezeti egységnek), hogy a Neptunban tárolt személyes, tanulmányi, hivatalos (adóazonosító, lakcím...), megadott munkahelyi adatokkal kiírásra, ellenőrzésre, számlázásra kerüljön.

**3.11. Adatszolgáltatással és adattovábbítással kapcsolatos adatkezelések**

3.11.1. Adatkezelés célja: Adatszolgáltatás és adattovábbítás az elektronikus ügyintézés és bizalmi szolgáltatások általános szabályairól szóló 2015. évi CCXXII. törvény, és a nemzeti felsőoktatásról szóló 2011. évi CCIV. törvény által meghatározott szervezetek részére.

3.11.2. Kezelt adatok köre: név, személyes adatok, lakcím, Taj szám, adószám, jogviszony fennállása, tanulmányi státusz

3.11.3. Adatkezelés jogalapja: jogi kötelezettség teljesítése a GDPR 6. cikk (1) bekezdés c) pontja alapján

3.11.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

**3.12. Tanulmányok lezárásával és abszolutórium kiállításával kapcsolatos adatkezelés**

3.12.1. Adatkezelés célja: A képzés és vagy jogviszony megszüntetése, valamint a képzésre előírt összes tanulmányi követelmény teljesítésekor a végbizonyítvány kiállítása és végbizonyítvány igazolás kiadása.

3.12.2. Kezelt adatok köre: személyes adatok, lakcím, Neptunban tárolt tanulmányi adatok

3.12.3. Adatkezelés jogalapja: Jogi kötelezettség teljesítése, a GDPR 6. cikk (1) bekezdés c) pontja szerint

3.12.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

**3.13. Záróvizsga kezelésével összefüggő adatkezelés**

3.13.1. Adatkezelés célja: A záróvizsga eredményeinek igazolása, nyomtatása.

3.13.2. Kezelt adatok köre: név, Neptun kód, képzés adatok, szakdolgozat adatok, záróvizsga eredmények, záróvizsga bizottságok

3.13.3. Adatkezelés jogalapja: Jogi kötelezettség teljesítése, a GDPR 6. cikk (1) bekezdés c) pontja

3.13.4. Adatkezelés időtartama: az Nftv. 3. számú melléklet I/B. 3. pontjában meghatározott időtartam szerint tárolja az Egyetem az adatokat.

**3.14. Szakdolgozat kezelésével összefüggő adatkezelés**

3.14.1. Adatkezelés célja: A hallgató szakdolgozatával kapcsolatban tárolt adatok igazolása, nyomtatása.

3.14.2. Kezelt adatok köre: Név, Neptun-kód, szak, tagozat, konzulens neve, beosztása

3.14.3. Adatkezelés jogalapja: jogos érdek, GDPR 6. cikk (1) bekezdés f) pontja szerint

3.14.4. Adatkezelés időtartama: Iratkezelési szabályzatban meghatározott időtartam szerint.

3.14.5. Adattovábbítás: Hallgató részére

3.14.6. Hozzáféréssel rendelkezők köre: Tanulmányi Osztály, Tanszékek, Könyvtár, jogosultsággal bíró munkavállalói, HAK

**3.15. Oklevél kiadásával kapcsolatos adatkezelés**

3.15.1. Adatkezelés célja: A sikeres záróvizsga és az előírt nyelvvizsga követelmények teljesítését követően az oklevél és oklevélmelléklet, törzslapkivonat nyomtatása

3.15.2. Kezelt adatok köre: Név, Neptunban tárolt tanulmányi és személyes alapadatok

3.15.3. Adatkezelés jogalapja: Jogi kötelezettség teljesítése, a GDPR 6. cikk (1) bekezdés c) pontja szerint

3.15.4. Adatkezelés időtartama: Az oklevél és oklevélmelléklet és törzslap-kivonat a kiállítástól az átadásáig.

3.15.5. Adattovábbítás: a TO biztosítja a Neptunban az adatokat a HAK felé a nyomtatáshoz, majd a nyomtatott dokumentumokat visszakapja dékáni aláírásra (mester oklevelet a Rektor aláírás után)

**6. Érintetti jogok és a joggyakorlásra vonatkozó szabályok**

**6.1. Tájékoztatáshoz való jog**

A GDPR 15. cikk (1) bekezdésének megfelelően az érintett tájékoztatást kérhet *a Debreceni Egyetem Hallgatói Adminisztrációs Központja* által kezelt személyes adatokról. Ebben az esetben a *Debreceni Egyetem Hallgatói Adminisztrációs Központja* a megjelölt elérhetőségére (e-mail cím, levelezési cím) továbbítja az alábbi információkat:

- milyen személyes adatokat kezelünk Önről;

- milyen adatkezelés célokból;

- kiknek továbbítjuk a személyes adatokat;

- az adatkezelés időtartama, illetve ezen időtartam meghatározásának szempontjai;

- Önt adatkezeléssel összefüggésben megillető jogokról;

- a Nemzeti Adatvédelmi és Információszabadság Hatóságnak címzett panasz benyújtásának jogáról.

 A hallgató az egyetem Neptun információs rendszerében a hallgatókról nyilvántartott minden – a saját tanulmányokkal, pénzügyeivel – kapcsolatos adatot on-line megtekinthet, azokról másolatot készíthet.

**6.2. Másolat kéréséhez való jog**

A GDPR 15. cikk (3)-(4) bekezdése alapján az érintett másolatot kérhet *a Debreceni Egyetem Hallgatói Adminisztrációs Központja* által kezelt személyes adatokról. Ebben az esetben a *Debreceni Egyetem Hallgatói Adminisztrációs Központja* az érintett által megjelölt elérhetőségére (e-mail cím, levelezési cím) továbbítja azokat a személyes adatokat, amelyeket az egyetem az érintettről kezel.

**6.3. Helyesbítéshez való jog**

A GDPR 16. cikkének megfelelően, kérelmére az érintett kérésének megfelelően módosítjuk, pontosítjuk a személyes adatát. A hallgató személyes adatainak egy részét (TAJ szám, adóazonosító, bankszámlaszám, elérhetőségek) saját maga rögzítheti a Neptun nyilvántartási rendszerben.

**6.4. Törléshez való jog**

A GDPR 17. cikk (1) bekezdésével összhangban az érintett kérheti, hogy töröljük a nyilvánosságra hozott személyes adatokat.

**6.5. Korlátozáshoz való jog**

Az érintett kérheti az adatkezelés korlátozását az alábbi esetekben:

- ha vitatja a személyes adatok pontosságát, akkor addig korlátozzuk az adatkezelést, amíg a *Debreceni Egyetem Hallgatói Adminisztrációs Központja* ellenőrzi a személyes adatok pontosságát;

- az adatkezelés jogellenes, és az érintett ellenzi az adatok törlését, és e helyett kéri azok felhasználásának korlátozását;

- a *Debreceni Egyetem Hallgatói Adminisztrációs Központnak*, mint adatkezelőnek már nincs szüksége a személyes adatokra, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- amennyiben a tiltakozás jogát gyakorolja, akkor arra az időtartamra korlátozzuk az adatkezelést, amíg a kérelmének jogszerűségét megvizsgáljuk.

Az adatkezelés korlátozására irányuló kérelmében esetében azt is meg kell jelölni, hogy melyik okból kéri a korlátozást. A *Debreceni Egyetem Hallgatói Adminisztrációs Központja* az adatkezelés korlátozására irányuló kérelmét úgy teljesíti, hogy a személyes adatokat minden más személyes adattól elkülönítetten tárolja. Így például elektronikus adatállományok esetében külső adathordozóra kimenti, a papír alapú iratokat pedig külön mappában tárolja.

**6.6. Tiltakozáshoz való jog**

Az érintett jogosult arra, hogy tiltakozzon a jogos érdek mérlegelése alapján végzett adatkezelés ellen. Ebben az esetben a *Debreceni Egyetem Hallgatói Adminisztrációs Központja* megvizsgálja az érintett vonatkozásában az érdekmérlegelés jogalapján végzett adatkezelését, és amennyiben megalapozottnak találja a kérelmet, töröljük a személyes adatait.

**7. A joggyakorlás közös szabályai**

A *Debreceni Egyetem Hallgatói Adminisztrációs Központja* az érintett kérelmét legfeljebb egy hónapon belül teljesíti, amely legfeljebb két hónappal meghosszabbítható. A kérelem megtagadása esetén a *Debreceni Egyetem Hallgatói Adminisztrációs Központja* a kérelem beérkezésétől számított egy hónapon belül tájékoztatja Önt a megtagadás indokairól, valamint arról, hogy panaszt nyújthat be a Hatóságnál, és élhet bírósági jogorvoslati jogával. *A Debreceni Egyetem Hallgatói Adminisztrációs Központja* fenntartja magának azt a jogot, hogy ha megalapozott kétségei vannak a kérelmet benyújtó személy kilétét illetően, akkor az érintett személyazonosságának megerősítéséhez szükséges információk nyújtását kérje. Ilyen esetnek tekinthető különösen az, ha az érintett a másolat kéréséhez való jogával él, amely esetben indokolt, hogy a *Debreceni Egyetem Hallgatói Adminisztrációs Központja* meggyőződjön arról, hogy a kérelem a jogosult személytől származik.

**8. Jogérvényesítési lehetőségek**

Amennyiben az érintett megítélése szerint a **Debreceni Egyetem Hallgatói Adminisztrációs Központja** adatkezelése nem felel meg a jogszabályi követelményeknek, akkor a Nemzeti Adatvédelmi és Információszabadság Hatóság (Postacím: 1363 Budapest, Pf.: 9., e-mail cím: ugyfelszolgalat@naih.hu) eljárását kezdeményezheti, illetve bírósághoz fordulhat.

**9. Egyéb rendelkezések**

Amennyiben Adatkezelő módosítja az Adatkezelési Tájékoztatót, akkor erről a honlapon közleményt helyez el, és a módosított tájékoztatót annak érdekében, hogy az Érintett megismerhesse azt.

Jelen Adatkezelési tájékoztatóban fel nem sorolt adatkezelésekről az Adatkezelő az adat felvételekor ad tájékoztatást. A bíróság, az ügyészség, más nyomozóhatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkereshetik az Adatkezelőt. Az Adatkezelő e hatóságok részére – amennyiben a hatóság a pontos célt és az adatok körét megjelölte – személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

Ha az Adatkezelő a személyes adatokon a megszerzésük céljától eltérő célból további adatkezelést kíván végezni, a további adatkezelést megelőzően tájékoztatja az Érintettet erről az eltérő célról és minden releváns kiegészítő információról.

Ha az Adatkezelő más címzettel is közli az adatokat, legkésőbb a személyes adatok első alkalommal való közlésekor tájékoztatja erről az Érintettet.

Debrecen, 2021.